Z A P I S N I K

13. sjednice Vijeća Mjesnog odbora Studentski grad, održane 11. lipnja 2026.
u prostorijama Mjesnog odbora Studentski grad, Ulica Vile Velebita 1a,
s početkom u 18,30 sati



NAZOČNI ČLANOVI VIJEĆA: 

1. RENATA HOFER
1. ZORAN PRERADOVIĆ
1. VLADO VARAT
1. SNJEŽANA ŽIVČIĆ
1. DRAŽEN RUBIĆ


Predsjedava: Renata Hofer, predsjednica Vijeća.

Zapisnik vodi: Vlado Varat.

Predsjednica utvrđuje da je prisutno 5 od ukupno 7 članova Vijeća, što znači da Vijeće može pravovaljano odlučivati te otvara 13. sjednicu Vijeća Mjesnog odbora Studentski grad.
Predsjednica Vijeća daje zapisnik 12. sjednice na verifikaciju.
Vijeće jednoglasno prihvaća tekst zapisnika s 12. sjednice. 

Na prijedlog predsjednice, Vijeće jednoglasno utvrđuje
DNEVNI RED:

1. Zaključak o prijedlogu za premještanje prometnog znaka u Ulici Zvonimira Ljevakovića kod kbr. 42 – donošenje zaključka;
2. Zaključak o prijedlogu za sanaciju betonskog poklopca na šahtu u Ulici Vile Velebita – donošenje zaključka;
3. Zaključak o prijedlogu za postavljanje bokseva za smještaj spremnika za otpad na području Studentskog grada – donošenje zaključka;
4. Pitanja, prijedlozi i obavijesti.


Ad. 1) Zaključak o prijedlogu za premještanje prometnog znaka u Ulici Zvonimira Ljevakovića kod kbr. 42

Uvodno obrazloženje iznosi predsjednica Vijeća.
U raspravi sudjeluju: Renata Hofer, Vlado Varat, Snježana Živčić i Zoran Preradović.

Nakon provedene rasprave, Vijeće jednoglasno donosi

Z A K LJ U Č A K
o prijedlogu za premještanje prometnog znaka
u Ulici Zvonimira Ljevakovića kod kbr. 42

Vijeće predlaže da Gradski ured za mjesnu samoupravu, promet, komunalne poslove, civilnu zaštitu i sigurnost, Sektor za mobilnost, poduzme potrebne radnje da se prometni znak, koji se trenutno nalazi posred nogostupa na šetnici u Lovrakovoj ulici, iza zgrade u Ulici Zvonimira Ljevakovića 42, izmjesti na primjereno mjesto kako bi se nogostup oslobodio za neometan prolaz pješaka.


Ad. 2) Zaključak o prijedlogu za sanaciju betonskog poklopca na šahtu u Ulici Vile Velebita

Uvodno obrazloženje iznosi predsjednica Vijeća.
U raspravi sudjeluju: Renata Hofer, Vlado Varat, Snježana Živčić i Zoran Preradović.

Nakon provedene rasprave, Vijeće jednoglasno donosi

ZAKLJUČAK
o prijedlogu za sanaciju betonskog poklopca na šahtu u Ulici Vile Velebita

Vijeće predlaže da se poduzmu potrebne radnje da se što prije sanira puknuti betonski poklopac u Ulici Vile Velebita, na livadi iza trgovine Konzum, s obzirom da predstavlja opasnost za građane, a osobito djecu.


Ad. 3) Zaključak o prijedlogu za postavljanje bokseva za smještaj spremnika za otpad na
području Studentskog grada

Uvodno obrazloženje iznosi predsjednica Vijeća.
U raspravi sudjeluju: Renata Hofer, Vlado Varat, Snježana Živčić i Zoran Preradović.

Nakon provedene rasprave, Vijeće jednoglasno donosi

ZAKLJUČAK
o prijedlogu za postavljanje bokseva za smještaj spremnika za otpad
na području Studentskog grada

Vijeće predlaže da Zagrebački holding d.o.o., Podružnica Čistoća, kao i Gradsko stambeno komunalno gospodarstvo, što prije evidentiraju stambene ulaze čiji predstavnici stanara još uvijek nisu poduzeli ništa vezano uz postavljanje bokseva za kontejnere ispred njihovog ulaza ili zgrade te da pokrenu komunikaciju kako bi isti bili što prije postavljeni.
Vrlo često stanari drugih ulaza ostavljaju smeće u otvorenim kontejnerima kako ne bi morali otključavati svoje bokseve, što dovodi do prenatrpanosti određenih kontejnera. Kada bi sve bilo smješteno u bokseve, stanari bi bili primorani bacati otpad u kontejner koji pripada njihovoj zgradi.


Ad. 4) Pitanja, prijedlozi i obavijesti

[bookmark: _GoBack]Predsjednica obavještava članove Vijeća da će naknadno biti odlučen datum srpanjske sjednice te da će novci namijenjeni sanaciji šetnice u Lovrakovoj ulici, što je Vijeće Mjesnog odbora Studentski grad stavilo na listu prioriteta, odlukom predsjednika Vijeća Gradske četvrti Gornja Dubrava, Darija Marića, biti preusmjereni na sanaciju parkirališta i prilaza Doma za starije osobe Dubrava u Ulici Milovana Gavazzija. Većina članova Vijeća se složila da je besmislica sanirati parkiralište koje sigurno ne koriste korisnici Doma, umjesto šetnice kojom svakodnevno prolazi velik broj građana.

Završeno u 19,00 sati.

KLASA: 024-08/26-003/1273
URBROJ: 251-13-11-6/015-26-2
U Zagrebu, 11. lipnja 2026.

Zapisnik sastavio: Vlado Varat
         Predsjednica
Vijeća Mjesnog odbora
       Studentski grad    

							                     Renata Hofer
